b'\n_START_ARTICLE_\nGlenlivet\n_START_PARAGRAPH_\nGlenlivet je verjetno najbolj znana vrsta \xc5\xa1kotskega single malt viskija. Destilarna v \xc5\xa1kotskem Highlandsu, ki sta jo ustanovila George Smith in njegov sin, John Gordon Smith je bila ustanovljena \xc5\xbee leta 1824 in je kot prva na \xc5\xa0kotskem dobila licenco za proizvodnjo viskija. Novo destilarno, ki stoji \xc5\xa1e danes, so zgradili leta 1858, v bli\xc5\xbeini soto\xc4\x8dja rek Avon in Livet. Zaradi dobre kakovosti in zadostnih koli\xc4\x8din so to vrsto izva\xc5\xbeali \xc5\xbee v \xc5\xa1estdesetih letih 19. stoletja. Zaradi dobrega slovesa so tudi druge \xc5\xbeganjarne ob reki Livet svoje viskije za\xc4\x8dele imenovati glenlivet. \xc5\xbde leta 1880 pa so si lastniki prvotne destilarne uspeli izboriti patentno pravico do imena in ga tako za\xc5\xa1\xc4\x8dititi kot lastno blagovno znamko, druge \xc5\xbeganjarne pa so to ime lahko uporabljale le kot dodatek - longmorn glenlivet na primer._NEWLINE_Leta 1977 je destilarno kupil ameri\xc5\xa1ki Seagram, ki je zaslu\xc5\xbeen za veliko promocijo tega viskija v ZDA. Posledica te kampanje je, da je Glenlivet danes najbolj raz\xc5\xa1irjena vrsta \xc5\xa1kotskega single malt viskija v ZDA.'